पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. 'नि:शब्द' में अमिताभ बच्चन को अपनी मादक अदाओं से लुभा कर रातों-रात सुर्खियों में आने वाली अभिनेत्री जिया खान बॉलीवुड में निराश-हताश हो गई थीं। उनकी मां राबिया खान ने पुलिस को दिए बयान में बताया है कि जिया ने दो जून को हैदराबाद में ऑडिशन दिया था। वहां डायरेक्टर ने उस रोल के लिए वजन बढ़ाने की जरूरत बताई थी। जिया ने वजन बढ़ाने से इनकार कर दिया था। वह इससे पहले भी कुछ ऑडिशन में नाकाम होने के चलते परेशानी से गुजर रही थीं। बकौल मां, जिया ने बताया था कि वह अब बॉलीवुड छोड कर इंटीरियर डिजाइनिंग का कोर्स करेंगी। हैदराबाद से आने के बाद जिया ने मां से अपनी परेशानी शेयर की थी। मां ने उन्हें समझाया था। लेकिन तीन जून को रात में जब उनकी मां कहीं से घर लौटीं तो जिया को फंदे से लटका पाया। जिया की पोस्टमॉर्टम रिपोर्ट के मुताबिक उनकी मौत दम घुटने की वजह से ही हुई है।
जिया ने सोमवार मध्य रात्रि अपने घर में दुपट्टे से फांसी लगा कर सुसाइड कर लिया। बताया जाता है कि रात करीब 11 बजे उन्होंने अपने ब्वॉयफ्रेंड से बात की थी, लेकिन कुछ ही देर बाद उनकी मां ने उनके बेडरूम में उन्हें फंदे से लटकता पाया। जिया ने आखिरी फोन कॉल आदित्य पंचोली के बेटे सूरज पंचोली को किया था। यह कॉल रात के 10.53 बजे हुआ था। पुलिस सूरज से पूछताछ कर रही है। जिया सूरज को एक साल से डेट कर रही थीं। बताया जा रहा है कि सूरज और जिया की किसी बात को लेकर गरमागरमी हुई थी। सूरज और उनके पिता आदित्य पंचोली से जुहू थाने में पुलिस ने पूछताछ की।
आगे की स्लाइड्स में पढ़िए इस पूरे मामले के बारे में। साथ ही पढ़िए, आखिर क्या है जिया की मौत की गुत्थी...
संबंधित खबरें
अलविदा: देखें 25 साल की जिया के पर्दे पर 10 रूप
खुदकुशी से पहले जिया खान ने ट्विटर को भी कह दिया था अलविदा
जब बिन शादी 'प्रेग्नेंट' हो गईं करीना, ऐश और प्रिटी जैसी एक्ट्रेसेस!
जिया को पहले ही किया था आगाह, फिर भी की वही गलती और गंवा दी जान!
जानिए 10 ऐसे बॉलीवुड कलाकारों की कहानी जो कम उम्र में हुए दुनिया से विदा!
(देश-दुनिया की प्रमुख खबरों को पढ़ने के लिए आप हमें फेसबुक पर भी फॉलो कर सकते हैं।)
4 जून के प्रमुख समाचार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn